- Skop u indoli tal-atti kawtelatorji – tlett presupposti għall-ħruġ ta' mandat t'inibizzjoni – tifsira tal-element tal-preġudizzju QORTI ĊIVILI Digriet Kamerali tat-30 ta' Diċembru 2019 Rat ir-rikors ippreżentat fil-11 ta' Diċembru 2018 li permezz is-soċjeta` rikorrenti talbet il-ħruġ ta' mandat t'inibizzjoni kontra l-intimata biex tinżamm milli titlob u/jew tirċievi, f'isimha jew f'isem ir-rikorrenti, ħlasijiet ta' kera mill-fondi formanti parti mill-korp ta' bini jismu Tigne Palace, Triq Bisazza, Il-Qala mingħand l-inkwilini tal-istess fondi; Rat id-digriet tagħha tat-12 ta' Diċmebru 2019 li permezz tiegħu laqgħet ir-rikors proviżorjament, tat lill-intimata għaxart ijiem għar-risposta, u appuntat ir-rikors għas-smiegħ għat-30 ta' Diċembru 2019; Rat ir-risposta tal-intimata ppreżentata fit-23 ta' Diċembru 2019; Semgħet it-trattazzjoni tal-avukati difensuri tal-partijiet waqt l-udjenza tat- 30 ta' Diċembru 2019; Rat l-atti tar-rikors inklużi d-dokumenti esibiti; Ikkunsidrat: Illi kull persuna tista', mingħajr ma hu meħtieġ li qabel ikun hemm deċiżjoni, tqiegħed fiż-żgur il-jeddijiet tagħha bil-mezz ta' wieħed jew iżjed mill-atti kawtelatorji msemmija fil-liġi, illi, wara li jiġu mħarsa minn dik il-persuna l-kondizzjonijiet li jrid l-istss kodiċi, jiġu maħruġa u esegwiti taħt ir-responsabbiltà tagħha (Artiklu 829 kodiċi ritwali). Għalhekk l-iskop tal-proċeduri kawtelatorji huwa li jiġu ndukrati l- jeddijiet vantati mir-rikorrent tul iż-żmien li fih tkun qiegħdha tinstama' l-kawża li jkun fetaħ jew sejjer jiftaħ fil-mertu, biex kemm- il darba jikseb sentenza favurih, din tkun effettiva, u mhux tajba biss biex tiddaħħal fi gwarniċ u tiddendel mal-ħajt. Fi kliem ġurista Taljan dak li jiddistingwi t-tutela kawtelari hija l-eżistenza tal-periculum in mora u l-funzjoni serventi u strumentali fil-konfront tal-ġudizzju fil-mertu. ieħor Taljan r-rimedju kawtelatorju bħala Illi r-rikorrent għażlet li titlob il-ħruġ ta' mandat t'inibizzjoni, li l-liġi tgħoddu bħala wieħed mill-atti kawtelatorji (Artiklu 830(1)(ħ) kodiċi Illi l-ġurisprudenza tagħna identifikat tliet elementi li ghandhom jirriżultaw lill-Qorti sabiex tordna l-ħruġ ta' mandat ta' inibizzjoni:- (1) l-intimat ikun qiegħed jagħmel xi ħaġa li tista' tkun ta' ħsara lir- (2) jkun jidher prima facie li r-rikorrent għandu d-dritt li jżomm lill-intimat li jagħmel dik il-ħaġa li biha jista' jagħmillu ħsara u (3) l-mandat ikun neċessarju biex jigi konservat dak id-dritt tar-rikorrent (Artiklu 873(1) u (2) kodiċi ritwali). Testwalment, skop tal-mandat t'inibizzjoni huwa "dak li jżomm persuna milli tagħmel kwalunkwe ħaġa li tkun tista' tkun ta' preġudizzju għall-persuna li qed titlob il-mandat" B'danakollu, il-liġi mbagħad tpoġġi limitazzjoni dwar meta mandat ta' din ix-xorta jista' jinħareġ: "Il-Qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar-rikorrent..." Illi t-tielet element irid jinqara' flimkien mal-Art. 829, li jiddisponi li skop tal-mandati kawtelatorji in ġenerali huwa li persuna "tqiegħed fiż-żgur il- jeddijiet tagħha". Illi l-frażijiet "tqiegħed fiż-żgur", "tista' tkun ta' preġudizzju" u "meħtieġ biex jitħarsu l-jeddijiet tar-rikorrent" ifissru b'mod approssimattiv, l-istess ħaġa, anke jekk it-tifsira rispettiva tagħhom mhix identika. Jidher iżda li element komuni fit-tlett frażijiet hu li jkun hemm il-periculum in mora; li, kif fuq spjegat ifisser il-periklu li kemm-il darba eventwalment ikun hemm pronunzjament definittiv dwar id-dritt pretiż, is-sentenza ma tkunx tista' tiġi esegwita b'mod effettiv. dritt kawtelat ma jkunx ta' natura finanzjarja, ma jkunx biżżejjed li jkun hemm rimedju pekunjarju; per eżempju permezz tal-ħlas tad-danni kemm- il darba proprjeta` immobiljari tkun sejra tiġi okkupata u mibnija; jew jekk jiġi mmolestat fit-tgawdija ta' ħwejjġu bl-eżerċizzju ta' dritt ta' passaġġ li l-persuna eżekutanda tippretendi li jkollha3. F'każijiet bħal dawn, id-dritt innifsu ma jkunx qiegħed jiġi mħares; ikun sejjer jintilef in mora u jiġi sostitwit bi dritt ieħor – dak tar-risarċiment tad-danni. Min-naħa l-oħra, meta d-dritt kawtelat ikun huwa nnifsu ta' natura finanzjarja, bħala regola m'għandux ikun hemm periklu li jintilef jekk ikun hemm assi biżżejjed 3 ara Charles Xi v John Xi 11.06.2007 Qorti tal-Maġistrati (Għawdex) (Superjuri) biex jagħmlu tajjeb għalih; Limited4 li għamlet ukoll riferenza għad-digriet mogħti mill-istess Qorti fil-każ Dragonara Casino Limited vs Dragonara Resort Limited5, il- Qorti osservat li l-pregudizzju ma jridx ikun wiehed "ta' natura finanzjarja għax bħala tali dan hu rimedjabbli purche` jkun hemm l-assi għalih". Osservazzjoni li tgħodd għall-każ preżenti, fejn l-intimata qiegħdha tiġbor kirjiet ta' proprjeta` ta' soċjeta` kummerċjali li mhux biss hija azzjonarja maġġoritarja tagħha imma wkoll kreditriċi tagħha; Illi billi t-tielet element ma jissussistix, m'hemmx għalfejn jiġu eżaminati ż-żewġ elementi l-oħrajn billi jekk jonqos element wieħed, ikun biżżejjed biex it-talba għall-ħruġ tal-mandat ma' tintlaqax; Għal dawn il-motivi, ma jirriżultax li l-mandat huwa meħtieġ biex jitħarsu l-jeddijiet pretiżi mir-rikorrenti u għalhekk tiċħad it-talba, bl-ispejjeż a kariku tar-rikorrenti. Onor. Imħallef 4 degretat fit-3 ta' April 2007 mill-Prim'Awla tal-Qorti Civili 5 degretat fit-3 ta' Marzu 2005